Rugbyvrou wil brandbestryder word | Netwerk24
03 Maart 2021 07:28
Jade Konkel gaan haar rugbytrui vir 'n brandbestryder se oorpak verruil. Foto: Getty Images
Konkel, wat in 2016 Skotland se eerste beroepsvrouespeler geword het, sê sy sal haar rugbyloopbaan hervat sodra haar opleiding voltooi is.
"Ek is baie opgewonde om met my opleiding as 'n brandbestryder te begin en om te sien wat die toekoms vir my inhou," het Konkel in 'n verklaring deur haar klub, Harlequins, gesê.
"Soos ek gesê het, gaan ek nog nie my stewels ophang nie. Ek sien julle weer aan die ander kant."
Konkel het nie aangedui of sy beskikbaar sal wees vir Skotland se Sesnasies-veldtog, wat op 3 April teen Engeland begin nie. – Reuters